KOMISSION ASETUS (EY) N:o 1355/2004,
annettu 26 päivänä heinäkuuta 2004,
eläviä 80-300 kg painavia nautaeläimiä koskevien heinäkuussa 2004 jätettyjen tuontitodistushakemusten hyväksyttävyydestä asetuksessa (EY) N:o 1204/2004 määriteltyjen tariffikiintiöiden rajoissa
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon naudanliha-alan yhteisestä markkinajärjestelystä 17 päivänä toukokuuta 1999 annetun neuvoston asetuksen (EY) N:o 1254/1999 (1),
ottaa huomioon Bulgariasta tai Romaniasta peräisin olevia vähintään 80 ja enintään 300 kilogrammaa painavia eläviä nautaeläimiä koskevan tariffikiintiön avaamisesta ja hallinnoinnista (1 päivän heinäkuuta 2004 ja 30 päivän kesäkuuta 2005 väliseksi ajaksi) (2)29 päivänä kesäkuuta 2004 annetun komission asetuksen (EY) N:o 1204/2004 ja erityisesti sen 4 artiklan 2 kohdan,
sekä katsoo seuraavaa:
(1)
Asetuksen (EY) N:o 1204/2004 1 artiklan 3 kohdan a alakohdassa vahvistetaan, kuinka paljon vähintään 80 ja enintään 300 kg painavia Bulgariasta tai Romaniasta peräisin olevia eläviä nautaeläimiä voidaan tuoda erityisin edellytyksin 1 päivän heinäkuuta ja 31 päivän joulukuuta 2004 välisenä aikana.
(2)
Määrät, joille tuontitodistushakemuksia on haettu heinäkuussa 2004, ylittävät käytettävissä olevat määrät. Tämän vuoksi asetuksen (EY) N:o 1204/2004 4 artiklan 2 kohdan mukaisesti haetuille määrille olisi vahvistettava yhteinen vähennysprosentti,
ON ANTANUT TÄMÄN ASETUKSEN:
1 artikla
Jokaisen asetuksen (EY) N:o 1204/2004 3 artiklan 3 kohdan mukaisesti esitetyn tuontitodistushakemuksen osalta myönnetään 3,1833 % haetusta määrästä.
2 artikla
Tämä asetus tulee voimaan 27 päivänä heinäkuuta 2004.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 26 päivänä heinäkuuta 2004.